**cydlynydd cefnogi cylchoedd : Meirionnydd dros gyfnod mamolaeth**

**Y Mudiad:** Ry’n ni’n angerddol am roi’r cyfle i bob plentyn chwarae, dysgu a thyfu drwy’r Gymraeg, a’n nod yw gweld siaradwyr Cymraeg newydd yn ffynnu. Gwnawn hyn trwy ymgyrchu dros ofal ac addysg Gymraeg, cefnogi ein haelodau a chynllunio’n strategol i greu darpariaethau (Cylchoedd a Meithrinfeydd) newydd. Mae’n holl Gylchoedd a'n Meithrinfeydd Dydd yn cynnig gweithgareddau llawn hwyl i tua 22,000 o blant ifanc bob wythnos. Ry’n ni hefyd yn gweithio’n agos iawn gyda rhieni a gofalwyr er mwyn rhoi cefnogaeth a gwybodaeth iddynt ar ddewis addysg Gymraeg, rhoi’r Gymraeg i’w plant a lle i ddechrau dysgu Cymraeg.

Mae bron i 300 o staff yn rhan o deulu Mudiad Meithrin gyda 2,000 yn gweithio yn lleol yn y Cylchoedd a’r Meithrinfeydd dydd. Ry’n ni eisiau i’r Mudiad fod yn gyflogwr sy’n denu grŵp amrywiol o unigolion talentog i weithio iddo, gan aros a’n hargymell fel cyflogwr da. Rydym yn rhoi ein ffydd yn ein staff ac yn rhoi’r grym a chefnogaeth iddynt wneud eu gorau er lles ein haelodau, ein pobl a’u hunain. Mae adlewyrchu’r cymunedau ry’n ni’n cefnogi yn bwysig i ni felly rydym yn croesawu ceisiadau gan unigolion o bob cefndir.

**Gwerthoedd Gwaith Mudiad Meithrin**

Dyma’r gwerthoedd sydd yn llywio gwaith a gweithgarwch staff Mudiad Meithrin

**Caredig a chyfrifol** – dangos parch at ein hunain, at waith ein gilydd, at bob un sydd yn dod i gysylltiad ȃ ni yn ein gwaith ac at ein cynefin a’n byd

**Tryloyw ac anrhydeddus** – trwy dryloywder a gonestrwydd, bod yn atebol am ein penderfyniadau, bod yn barod i gyfaddawdu ac i ddysgu o’n camgymeriadau

**Proffesiynol ac adeiladol** – gwneud ein gorau o hyd gan anelu at greu gwaith o safon uchel, bod yn arloesi a mentro gan roi bri ar ddatblygu’n hunain

**Cynhwysol a chroesawgar** – gweithredu’r egwyddor fod y Gymraeg yn perthyn i bawb, ei fod yn gyfrwng i’n huno a’i bod yn sylfaenol i bob agwedd o’n gwaith

**Y swydd a’r person**: Rydym yn chwilio am berson brwdfrydig i weithio gyda darpariaethau Mudiad Meithrin. Dylai’r person fod yn frwd dros y Gymraeg, gyda phersonoliaeth sy’n caniatáu iddi/iddo gyfathrebu yn effeithiol ar sawl lefel. Bydd disgwyl i’r person fod yn gynghorydd cyswllt i glwstwr o ddarpariaethau a’u pwyllgorau . Yn ychwanegol i hynny bydd disgwyl i’r person gefnogi gwaith yr holl ddarpariaethau yn yr ardal i gynnal a chodi ansawdd a safon.

**Lleoliad**: Bydd disgwyl i’r sawl a benodir, weithio o adref a bydd cyfleusterau swyddfa ar gael yn swyddfa Mudiad Meithrin y dalaith.

**Car**: Bydd angen i’r person llwyddiannus fod â mynediad i gar y gellir ei ddefnyddio ar gyfer y gwaith. Bydd angen bod yn barod i weithio oriau anghymdeithasol yn achlysurol.

**Oriau:** Mae Mudiad Meithrin yn cynnig patrwm gweithio’n hyblyg ar gyfer y swydd ond bydd disgwyl i’r Cydlynydd fod ar gael yn rheolaidd i ymateb i anghenion y cylchoedd.

**Gwneud Cais**: Bydd disgwyl i bob ymgeisydd gwblhau ffurflen gais ar gyfer y swydd. Ni dderbynnir CV yn lle ffurflen gais. Bydd disgwyl i’r ymgeisydd nodi sut y mae yn ateb y gofynion hanfodol, a dymunol os yn berthnasol, fel y nodir yn y fanyleb person.

**Mwy am Mudiad Meithrin**: I ddarganfod mwy o fanylion am Mudiad Meithrin, ewch i’n gwefan [www.meithrin.cymru](http://www.meithrin.cymru) dilynwch ni ar ‘Twitter’ (@MudiadMeithrin) neu ewch i’n tudalen ‘facebook’.

**Dyletswyddau’r Swydd:**

Bydd yn atebol i Brif Weithredwr Mudiad Meithrin trwy’r Rheolwr Talaith am gyflawni’r dyletswyddau canlynol:

* Ymweld a Chylchoedd Meithrin bob hanner tymor i gefnogi a chynghori a chefnogi’n ychwanegol trwy ffon, e bost a chyfarfodydd rhithiol ac wyneb i wyneb.
* Ymweld a Meithrinfeydd Dydd a Chylchoedd Ti a Fi unwaith y tymor.

**Datblygu Darpariaethau**

* Adnabod cyfleoedd i ehangu gwasanaethau Cylchoedd Meithrin ac i godi a chynyddu safon darpariaethau Mudiad Meithrin
* Cydweithio ag Athrawon Ymgynghorol/ Cyswllt i gynorthwyo darpariaethau i weithredu egwyddorion y Dysgu Sylfaen, y Cwricwlwm newydd ac ymateb i ofynion Estyn
* Cynghori a chefnogi darpariaethau i baratoi a mabwysiadau fframwaith CDGPC gan adnabod cyfleoedd i ddatblygu gwasanaethau.
* Cydweithio gyda’r cylchoedd a phartneriaid i sicrhau ansawdd a safon uchel o fewn y ddarpariaeth a gofynion AGC, Estyn, yr Awdurdodau Lleol, Dechrau’n Deg a CDGPC
* Anwytho pwyllgorau ac Arweinyddion newydd yn drylwyr i gydymffurfio a gofynion deddfwriaethol a rheoleiddio.
* Annog, arwain a chynghori Cylchoedd Meithrin i ymgeisio am gynllun ansawdd Mudiad Meithrin sef Safonau Serennog Arian/Aur
* Hyrwyddo cyfleoedd i fynychu hyfforddiant proffesiynol parhaus a rhannu arfer dda pan fo’n berthnasol
* Cydweithio a’r cylchoedd Ti a Fi lleol i annog dilyniant i’r Cylch Meithrin ac ymlaen at addysg Gymraeg
* Adnabod cyfleoedd i sefydlu Cylchoedd Ti a Fi newydd.
* Annog y cylchoedd i fuddsoddi amser i ddatblygu Cylchoedd Ti a Fi i ddenu rheini at addysg Gymraeg.
* Annog Cylchoedd Ti a Fi i gofrestru ar gyfer gynllun archredu ansawdd Mudiad Meithrin sef Cylch ti a Fi Serennog.

**Cefnogaeth Fusnes**

Cynnig cefnogaeth fusnes ac arweiniad i bwyllgorau gwirfoddol ar y canlynol gan dynnu ar arbenigeddau canolog ac adnoddau Mudiad Meithrin

* **Materion ariannol** **e.e**. rhagolygon llif arian, rhifau torri’n hafal, ceisiadau grant, cwblhau cyfrifon a sicrhau gweithdrefnau ariannol fydd yn arwain at gynaliadwyedd.
* **Cynlluniau busnes e.e** cynnig arweiniad wrth eu datblygu
* **Materion elusennol e.e** gofynion SCE ac adrodd i’r Comisiwn Elusennau.
* **Materion rheoli AGC e.e** sicrhau bod pwyllgorau a staff yn cwrdd â safonau yr Arolygaeth
* **Rheoli Perfformiad** e.e cefnogi pwyllgorau i reoli perfformiad staff a’r cylch i sicrhau rhediad esmwyth o fewn y cylch.
* Bod yn bwynt cyswllt i Berson Cofrestredig/Unigolion cyfrifol y darpariaethau gan eu cyfeirio at y gefnogaeth a chyngor cywir â rhannu arfer da.

**Gweithio mewn partneriaeth**

* Mynychu cyfarfodydd sirol megis is grwpiau CSGA, grwpiau ansawdd gan eirioli dros ein haelodau wrth gynllunio’n lleol.
* Cydweithio gyda staff, pwyllgorau ac Awdurdodau Lleol i weithredu polisïau cenedlaethol ar lawr gwlad e.e Ehangu cynllun Dechrau’n Deg, Y Cynnig Gofal Plant, CDGPC, Cynlluniau Strategol y Gymraeg mewn Addysg, a Chynllun Sefydlu a Symud Mudiad Meithrin.
* Gweithredu’n unol â nod ac amcanion Mudiad Meithrin, yn benodol polisi iaith Mudiad Meithrin
* Mynychu digwyddiadau ac achlysuron lleol perthnasol e.e. sioeau, digwyddiadau i deuluoedd, eisteddfodau yn ôl yr angen
* Cydweithio a’r adran Farchnata i gynnal gwyliau Dewin a Doti .

**Rhannu arbenigedd**

* darparu gwybodaeth a pharatoi adroddiadau (ar lafar ac yn ysgrifenedig) at bwrpas cynllunio strategol ar lefel lleol a thaleithiol.
* eirioli a hyrwyddo darpariaethau Mudiad Meithrin a manteision addysg Gymraeg a dilyniant o fewn y gymuned ac mewn cyfarfodydd amrywiol.
* Hyrwyddo gwasanaethau Mudiad Meithrin e.e Academi, gwasanaeth cyfieithu, marchnata.
* Mynychu cyfarfodydd tîm a chyfarfodydd eraill yn ôl y gofyn
* Cyfrannu’n weithredol at hyrwyddo cydraddoldeb, amrywiaeth a chynhwysiant ym mhob agwedd o’r gwaith, gan wrthod unrhyw ragfarn, ac ymdrin ag unrhyw wrthdaro neu ddigwyddiad yn brydlon yn unol â’r Polisi Cydraddoldeb ac Amrywiaeth
* Unrhyw waith arall perthnasol a chyffredinol i swyddogaeth y Mudiad yn ôl cyfarwyddyd y Prif Weithredwr.

**Manylion y Swydd:**

|  |
| --- |
| **Teitl y swydd:** |
| Cydlynydd Cefnogi Cylchoedd Meirionnydd dros gyfnod mamolaeth |
|  |
| **Hyd cytundeb:** |
| Tymor penodedig o 25/08/2025 hyd at 20/07/2026 |

|  |
| --- |
| **Oriau Gwaith:** |
| 27 awr craidd  Gall cynlluniau amrywiol yn y Mudiad arwain at gynyddu oriau gwaith os y dymunwch.  Mae Mudiad Meithrin yn gweithredu system gweithio hyblyg sy’n golygu y gall person weithio oriau hyblyg yn ystod y dydd. Bydd disgwyl i’r person fod ar gael i ymateb i anghenion y cylchoedd yn rheolaidd. Bydd angen bod yn barod i weithio oriau anghymdeithasol yn achlysurol, bydd system ‘fflecsi’ yn cael ei weithredu ar gyfer yr achlysuron hyn. |

|  |
| --- |
| **Cyflog:** |
| MM22 – MM25, £29,610 - £32,712 pro rata (Polisi Mudiad Meithrin yw cynnig y swydd ar ricyn cyntaf y band MM). |
|  |
| **Gwyliau:** |
| Gwyliau ysgol ardal yr ofalaeth, gyda thâl. Disgwylir i’r person weithio pythefnos yn ystod gwyliau’r ysgol. Yn ddelfrydol gwneir hyn yn ystod wythnos gyntaf ac wythnos olaf gwyliau’r haf ond gellir trafod hyn gyda’r Rheolwr Llinell pe byddai trefniadau eraill yn fwy apelgar. |

|  |
| --- |
| **Datgeliad Gwasanaeth Diogelwch a Gwahardd (GDG):** |
| Mae’n ofynnol i Mudiad Meithrin gynnal gwiriad Gwasanaeth Diogelwch a Gwahardd (GDG) lefel ‘uwch’ (enhanced) gweithlu ‘plant’ ynghyd â chynnal gwiriad yn erbyn y ‘rhestr plant gwaharddedig’ (child barred list) ar gyfer staff Mudiad Meithrin. |

|  |
| --- |
| **Trefniadau Teithio:** |
| Telir cyfradd o 45c y filltir hyd at 6,000 o filltiroedd y flwyddyn. Os digwydd i’r aelod o staff yrru mwy na 6,000 o filltiroedd y flwyddyn yn sgil ei swydd, bydd y gyfradd a delir yn lleihau i 25c y filltir. Rhaid bod yn barod i deithio a gweithio rhai oriau anghymdeithasol. |

|  |
| --- |
| **Pensiwn:** |
| Mae Mudiad Meithrin yn cynnig cynllun pensiwn gyda chyfraniad o 3% neu 6% gan y cyflogwr |

|  |
| --- |
| **Offer:** |
| Darperir yr offer canlynol yn ôl disgresiwn y Prif Weithredwr:   * Ffôn Symudol * Gliniadur |

|  |
| --- |
| **Datblygu a Hyfforddi:** |
| Mae Mudiad Meithrin yn ymroddedig i ddatblygu a hyfforddi ei staff er mwyn gwella eu sgiliau, ehangu eu gwybodaeth a gwella’r gwasanaeth a gynigir gan y cwmni. Mae cyfle felly i staff fynychu hyfforddiant datblygiad proffesiynol fel rhan o’r swydd dan fantell ‘Academi’ ac fel arall. |

|  |
| --- |
| **Buddion Eraill:** |
| Mae Mudiad Meithrin yn cynnig buddion amrywiol gweler y daflen buddion yn ychwanegol. |

**Manyleb Person**

|  |  |  |
| --- | --- | --- |
| **Sgiliau / Profiad** | **Hanfodol** | **Dymunol** |
| Personoliaeth gynnes ac agored er mwyn gallu cydlynu gydag unigolion amrywiol | ✓ |  |
| Sgiliau rhyngbersonol a chyfathrebu o'r radd flaenaf yn cynnwys y gallu i gyfathrebu’n effeithiol ag amrediad eang o gynulleidfaoedd | ✓ |  |
| Y gallu i gyfathrebu yn rhugl yn y Gymraeg a’r Saesneg mewn sefyllfaoedd amrywiol gan gynnwys rhai heriol | ✓ |  |
| Y gallu i gyfathrebu yn rhugl yn y Gymraeg a’r Saesneg yn ysgrifenedig ac ar lafar | ✓ |  |
| Profiad o ddefnyddio cyfrifiadur ar gyfer cyflawni gwaith dydd i ddydd | ✓ |  |
| Profiad o weithio mewn modd sensitif, cadarnhaol a chynhwysol | ✓ |  |
| Y gallu a’r brwdfrydedd i eiriol a hyrwyddo nod ac amcanion Mudiad Meithrin | ✓ |  |
| Dealltwriaeth o ofynion rheoleiddio a safonau Gofynnol ym maes Gofal Plant a Chwarae. |  | ✓ |
| Dealltwriaeth o fframwaith arolygu a sut i gefnogi darpariaethau gofal plant i gydymffurfio â gofynion Estyn |  | ✓ |
| Y gallu i gyfrannu at weithio’n strategol |  | ✓ |
| Y gallu i gydweithio gyda phartneriaid o amrywiaeth o sefydliadau eraill | ✓ |  |
| Y gallu i gynllunio a gweithio fel rhan o dîm ac yn annibynnol | ✓ |  |
| Profiad o ddelio â sefyllfaoedd anodd a rheoli newid | ✓ |  |
| Y gallu i flaenoriaethu gwaith, gwneud penderfyniadau gan ddefnyddio’ch blaengaredd eich hun | ✓ |  |

|  |  |  |
| --- | --- | --- |
| **Gwybodaeth / Cymwysterau** | **Hanfodol** | **Dymunol** |
| Gwybodaeth am strwythur a gwaith darpariaethau Mudiad Meithrin h.y. cylch meithrin, cylch Ti a Fi |  | ✓ |
| Meddu ar drwydded yrru ddilys lawn | ✓ |  |
| Yn barod i fynychu hyfforddiant perthnasol i’r swydd | ✓ |  |
| Cymhwyster ar lefel A (neu gyfatebol) neu uwch, neu aelod o gorff proffesiynol perthnasol | ✓ |  |
| Gwybodaeth am fentrau a pholisïau Llywodraeth Cymru sy’n berthnasol i waith Mudiad Meithrin |  | ✓ |